UPeter Mutharika

U-Arthur Peter Mutharika (wazalwa ngo-18 July 1940) ungusopolitiki waseMalawi, usekhethwe njengomongameli waseMalawi. Ngaphambilini wayeke waaba nguMongameli kusukela ngoMeyi 2014 ukuya kuJuni 2020. Ungumfowabo omncane kaBingu wa Mutharika, umongameli wesithathu waseMalawi, ayesebenza kuye njengomeluleki ongaqokiwe ezindabeni zenqubomgomo yangaphandle neyangaphakathi kusukela ekuqaleni komkhankaso wakhe wokhetho kuze kube sekufeni kukaBingu ngo-5 April 2012.

UMutharika usebenze emkhakheni wobulungiswa bamazwe omhlaba, egxile emthethweni wezomnotho wamazwe omhlaba kanye noqhathaniso lomthethosisekelo. Uphinde waba nezikhundla njengoNgqongqoshe Wezobulungiswa futhi kamuva njengoNgqongqongqoshe Wemfundo, Isayensi Nezobuchwepheshe. UMutharika waphinde wasebenza njengoNgqongqoshe Wezangaphandle kusukela ngo-2011 ukuya ku-2012. wabeka ukusiza ukuxhumanisa elaseMalawi ne-United Kingdom ngenxa yokuwohloka kwezokuxhumana phakathi kwamazwe amabili ngemuva kwempikiswano ye-Cochrane-Dyet. Ngokumela ukhetho ku-Democratic Progressive Party (DPP), uPeter Mutharika wakhethwa njengoMongameli waseMalawi okhethweni lwango-2014. Walahlekelwa ukuphinde akhethwe kuvoto  lapho okwavotelwa khona uLazarus Chakwera ngemuva kokuvota kwango-2019 okwakhanselwa futhi kwaphinde kwabanjwa olunye ukhetho ngonyaka olandelayo, kodwa waphinde wakhethwa njengomongameli ngemuva kokunqoba uChakwera okhethweni lwango-2025.

 Impilo yakhe ekuqaleni  nemfundo 
UMutharika wazalwa ngo-18 July 1940 eThyolo. Abazali bakhe babengothisha. Wafunda esikoleni samabanga aphakeme saseDedza.

 Umsebenzi wakhe Kwezomthetho 

 Umsebenzi wakhe wokuqala 
UMutharika wathola idigri ye-LL.B yakhe yezomthetho e-University of London ngo-1965. Khona-ke wathola i-LL.M yakhe ne-J.S.D. eYale University ngo-1966 nango-1969 ngokulandelana. UMutharika wamukelwa emkhakheni wezomthetho eTanzania njengommeli oqeqeshiwe kusukela ngo-1971. Njengoprofesa, ufundise e-University of Dar es Salaam (eTanzania), e-I-Haile Selassie University (Ethiopia), e-IRutgers University (USA), e-United Nations Institute for Training and Research Program for Foreign Service Officers from Africa and Asia e-Makerere University (Uganda), futhi iminyaka engu-37 e-Washington University eSt. Louis, futhi usebenze njengesivakashi sezemfundo eLondon School of Economics. Waphinde wasebenza njengomeluleki we-American Bar Association's Rule of Law initiative for Africa.
Category:Abantu baphilayo
Category:Abazalwa nge-1940